《直中书省学谢玄晖体有寄》
宋代·李结

黄晖霭紫轪，索景驰金爵。钟镛殷西清，球鼎閟东阁。

愔愔玉漏歇，幂幂金露落。禁卫集駴鼓，将作散丹雘。

伊余躬休庆，肃佩趋禁钥。未遗贡公荣，窃厕曼倩谑。

弇微泚貂珥，陋拙汗朱襮。敢尘侧阶典，聊忝登池乐。

寄语隐雾豹，勿訾乘轩鹤。

作者简介：（公元12世纪）〔南宋〕字次山，生卒年不详，《宋史》无传，画史失载。河阳（今河南孟县）人，寓居浙江湖州霅溪。曾官休宁主簿、昆山宰、毗陵守、蕲春守，光宗绍熙元年(1190)以尚书郎为四川都转运使，然后奉祠请退休。卜筑霅溪，又号“渔社”。与范成大、周必大、赵雄、洪迈、尤袤等著名文士交往。善诗文，亦擅绘画，特善山水，传世作品有《雪溪渔社图》卷。此图为南宋孝宗初(1163-1173年间)士大夫庄园之真实写照，是传世宋代绘画中仅存之孤例，具有较高历史文物价值，现藏美国大都会艺术博物馆。